kardosdrur/scandi-wiki huggingface dataset:
Samir Amin

Samir Amin (født 3. september 1931, død 12. august 2018) var en egyptisk-født økonom. Han var en udvidet imperialismeteoretiker med argumenterende vægt på det "efterslæb" i form af de handelsvaner og infrastruktur, kolonimagterne efterlod, da de rømmede kolonierne, hvilket giver massive problemer med udviklingen i u-lande.

Amins teori 
Samin Amin mente, at et centralt problem i verdensøkonomien er eksistensen af følgende monopoler for den industrielle del af verden:

 Det tekniske monopol
 Kontrolmonopolet over det globale finansielle system
 Tilgangsmonopolet over naturressourcer
 Monopolet på internationel kommunikation og medier
 Monopolet på masseudryddelsesvåben

Referencer

Eksterne henvisninger 
 Samir Amin analyserar imperialismen , artikel i FiB/Kulturfront (svensk)

Økonomer
Videnskabsfolk fra Egypten
Storbyområde

Storbyområde, metropolregion, metropolområde eller blot metroregion er betegnelsen for et større befolket område centreret omkring en storby En metroregion behøver i modsætning til et byområde ikke være sammenhængende bebygget, men det er nok, hvis det danner en befolket enhed, hvor trafik og økonomiske forhold alle hænger sammen med tilstødende områder.

Definitioner
Definitionen på storbyområder og metropolregioner er forskellige fra land til land, og især i Europa er det svært præcist at definere termen, da befolkningstætheden er så stor på det meste af kontinentet. Ruhrdistriktet i Tyskland er dog et godt eksempel på et storbyområde (på tysk en metropolregion) med flere centre. De største europæiske metropolregioner ligger omkring London og Paris. En af verdens største metropolregioner er området omkring den japanske sydøstkyst omkring Japans hovedstad Tokyo, hvor ca. 35 millioner indbyggere bebor et område på ca. 13.000 km².
I Danmark benyttes metropolregion-begrebet ikke. I stedet benyttes officielt byområdebegrebet. For København benyttedes tidligere Hovedstadsregionen som betegnelse. Et nyt begreb byregion bruges om Øresundsregionen og Byregion Østjylland. Bag disse begreber ligger et ønske om, at byregionerne over tid kan udvikle sig til egentlige metropolregioner.

EØSU 
EØSU definerer et storbyområde på følgende måde:

Noter 

Samfund
Bebyggelsestyper
Deutscher Werkbund

Deutscher Werkbund er et tysk sammenslutning af arkitekter, designere og politikere, en vigtig organisation i historien for moderne arkitektur; den grundlagdes i München 1907.

Ekstern henvisning 

 Deutscher Werkbund 

Kunstnersammenslutninger
Etableret i 1907
Tysk kultur
Systemkritiker

En systemkritiker er en person som åbent kritiserer sit lands politiske system og ledelse. 

Af kendte systemkritikere kan nævnes fra Kina Harry Wu, fra Tyskland Bertolt Brecht og den sovjetiske nobelprismodtager Andrej Sakharov.

  
Politik
Numbers

Numbers har flere betydninger:

 Numb3rs – en tv-serie
 Numbers (Lost) – et afsnit af tv-serien Lost
Christopher Rush

Christopher Rush (født 1965, død 10. februar 2016) var illustrator for Magic: The Gathering. I alt illustrerede han over 100 kort i serien. Det meste af hans arbejde blev lavet i de tidlige serier. Han var kunstneren bag det dyreste kort i spillet: Black Lotus.

Mens Pokemon TCG stadig var ejet af Wizards of the Coast, illustrerede han ligeledes Promo Pokémon (102-151)#Mewtwo #12, der blev frigivet i april 2000-nummeret af Nintendo Power. Christopher Rush var den første kunstner, der ikke var fra Japan, som illustrerede et Pokémon card, og han er stadig en af de få. 

Det mest kostbare kort som Christopher Rush tegnede var Black Lotus.

Referencer 

Tegnere fra USA
Knol

Knol var et projekt fra Google for bruger-genererede artikler, offentliggjort 13. december 2007, som en direkte konkurrent til netleksika som Wikipedia.

Udtrykket "knol" er skabt af Google til at mene en enhed af viden, "a unit of knowledge", og skulle referere til både selve projektet og til en enkelt artikel.

Google har meddelt at de pga. ændrede prioriteringer lukker Knol 1. maj 2012.

Eksterne henvisninger 

 Hjemmesiden for Knol 
 BBC: "Google debuts knowledge project", Lørdag, 15. december 2007
 Kundgørelse på Google-blog
 Skærmbillede af eksempel på Knol
 Knol – viden fra Google , artikel fra informationsportalen.dk d. 18. december 2007

Google services
Beaufort West

Beaufort West er en by i provinsen Western Cape i Sydafrika. Den er den ældste og største by i den tørre region Great Karoo og er del af Beaufort West Local Municipality med 37.000 indbyggere i 2001. Byen blev grundlagt i 1818 og blev til at begynde med kaldt Beaufort efter Henry Somerset, den femte hertug af Beaufort, som var far til Charles Henry Somerset som da var guvernør i Kapkolonien. Byen fik det nye navn Beaufort West i 1869.

I dag er Beaufort West centrum for et landbrugsdistrikt som hovedsagelig er baseret på fåredrift. Den er en betydelig by langs N1. Ved siden af Beaufort West ligger Karoo nationalpark. Vigtige fossiler er blevet fundet i området, indledningsvis af David Baird, søn af den lokale magistrat i 1827.

Eksternt link 
 Beaufort Wests hjemmeside 

Byer i Sydafrika
Griqualand West

Griqualand West er et område i det centrale Sydafrika med et areal på 40.000 km², som nu er en del af provinsen Northern Cape, som var beboet af griquaerne. Det blev proklameret som britisk koloni i 1873 med hovedstad i Kimberley. I 1880 blev det annekteret af Kapkolonien. Da Unionen Sydafrika blev oprettet i 1910, blev Griqualand West en del af Kapprovinsen.

Oranjefristaten etablerede en midlertid regering over diamantfelterne, men denne administration var hverken tilfredsstillende for Oranjefristaten eller diamantgraverne. På dette tidspunkt tilbød Nicolaas Waterboer, lederen for griquaerne, at placere territoriet under dronning Victorias administration. Dette tilbud blev accepteret, og den 27. oktober 1871 blev distriktet sammen med tilgrænsende territorier, som Transvaal havde gjort krav på, erklæret for britisk territorium under navnet Griqualand West.

Waterboers ret var baseret på en aftale, som blev indgået af hans far med briterne i 1834 og på forskellige ordninger med Kok–høvdingerne. Oranjefristaten baserede sit krav på købet af Adam Koks suveræne rettigheder og på lang okkupation. Forskellen mellem privat ejendom og herredømme blev misforstået eller ignoreret. Waterboer udøvede ingen autoritet i det omstridte distrikt, og dette blev indrømmet. Dele af Oranjefristatens volksraad ønskede at gå i krig mod Storbritannien, da den britiske anneksion fandt sted, men præsident Johannes Brands rådgivere fik deres vilje. Men Oranjefristaten opgav ikke sit krav. Sagen skabte irritation mellem parterne frem til juli 1876. Den blev da bragt i orden af Henry Herbert, som på den tid var koloniminister. Han gav Fristaten "fuld oprejsning i alle krav, som det regner med at have i Griqualand West".

Herbert nægtede at høre på forslaget fra præsident Brand om, at territoriet skulle opgives af Storbritannien. Det er sikkert, at diamantfelterne var det middel, som Oranjefristaten ledte efter for at sikre velstand og anseelse for landet.

Sydafrikas geografi
Dr. Seuss

Theodor Seuss Geisel (født 2. marts 1904, død 24. september 1991), bedst kendt under kunstnernavnet Dr. Seuss, var en amerikansk forfatter og illustrator. Han blev særlig kendt i USA for en lang række populære børnebøger med morsomme rim og tegninger, blandt andet The Cat in the Hat og How the Grinch Stole Christmas! (begge 1957), sidstnævnte blev filmatiseret først i 1966 som tegnefilm og siden med Jim Carrey i hovedrollen. Han arbejdede også som avistegner og skrev under pseudonymerne Theo. LeSieg og Rosetta Stone.

Film 

 Grinchen - Julen er stjålet (2000)

 Katten (2003)

 Horton og Støvfolket Hvem  animation (2008)

 Lorax - skovens beskytter  animation (2012)

 Grinchen  animation (2018)

Eksterne henvisninger 

Børnebogsforfattere fra USA
Illustratorer fra USA
Hollywood Walk of Fame
Amerikanere i 1900-tallet
Ramløse Sand

Ramløse Sand er et område nordvest for Arresø. Det er en del af et større område, som går under navnet Sandet. Området er hævet havbund og var oprindeligt brugt til græsning af kvæg. Ramløse Sand blev brugt af bønderne fra byen Ramløse, men der var nogle få fastboende. Der er også blevet gravet tørv i området. I de sidste hundrede år er området gradvist overgået til at være et sommerhusområde.

Lokaliteter i Gribskov Kommune
Sand
Griqua

Griqua (afrikaans: griekwa) er en undergruppe af Sydafrikas multietniske farvede. 
,
Griquaerne er ofte regnet som etnisk og kulturelt blandet folkeslag, hvis ophav går tilbage til blandingsægteskaber eller seksuelle relationer mellem europæiske kolonister i Kapkolonien og khoikhoierne, som allerede boede der i det 17. og 18. århundrede. Denne antagelse kommer antagelig fra navnet som en blandet gruppe af grigriquaer (en gruppe Kapkhoikhoier), "bastarder", koranna og tswana som levede på stedet for dagens Griekwastad, fik i 1813 af pastor John Campbell fra London Missionary Society (tidligere Klaarwater). Ifølge Isaac Tirion, levede grigriquaerne allerede i denne nordøstlige sektion af Kapkolonien i 1730.

Genetiske beviser indikerer, at majoriteten af dagens griqua–befolkning er en etnisk blanding af europæiske gener, som dateres tilbage til Jan van Riebeecks tid blandet med khoikhoi og senere, afrikanske (hovedsagelig tswana) folkeslag, med kun mindre indslag af san.

Den totale griqua–befolkning er ukendt. Folket blev ødelagt af en række faktorer. Den vigtigste er apartheid–epoken, hvor mange griquaer valgte at skjule sig blandt betegnelsen "farvede" af frygt for, at deres griquarødder kunne placere dem i lavere niveau blandt afrikanerne. Det,som er sikkert, er, at en betydelig del af befolkningen har griquarødder (dvs. khoikhoiforfædre). Desværre bliver mennesker med denne baggrund ofte set ned på i Sydafrika.

Griquaerne har givet navn til flere dele af Sydafrika som "Griqualand", eftersom de migrerede bort fra andre befolkningsområder. 

 Griqualand East er et område omkring Kokstad i grænseområdet mellem Eastern Cape og KwaZulu-Natal. Dette område blev befolket af Adam Kok III og 2000 griquaer, som fulgte ham over Drakensberg i 1861. Griquaerne blev stort set absorberet af den lokale xhosa–befolkning.
 Griqualand West er området omkring Kimberley og blev vigtigt, da der her blev fundetdiamanter.

Referencer 
fundet

Eksterne henvisninger 

 Griquaernes historie
 "Children of the Mist – the lost tribe of South Africa"
 Kokstad
 Kranshoek 
 Griquatown og Campbell
 History of the Rehoboth Basters and the Griqua in Maps and Pictures 

Folkeslag i Sydafrika
Folkeslag i Namibia
John Herschel

John Frederick William Herschel (født 7. marts 1792, død 11. maj 1871) var en engelsk matematiker, astronom, kemiker og eksperimentel fotograf og opfinder. Han var søn af astronomen William Herschel og far til tolv børn. J. Herschel studerede ved Eton College og efterfølgende på St John's College i Cambridge.

Herschel indførte brugen af julianske dage i astronomien. Han navngav syv af Saturns og fire af Uranus måner. Desuden ydede han mange bidrag til fotografering og undersøgte farveblindhed og virkningerne af ultraviolet lys.

Eksterne henvisninger 
 

Astronomer fra Storbritannien
Kemikere fra Storbritannien
Matematikere fra Storbritannien
Medlemmer af Videnskabernes Selskab
Modtagere af Copleymedaljen
Briter i 1800-tallet
Modtagere af Royal Medal
Ellebladet birk

 
Ellebladet Birk (Betula maximowicziana)  er et stort birketræ  fra Japan, indført til England i slutningen af 1800-tallet.

Beskrivelse 
Bladene er bredt ægformede og ca. 15 cm lange og 12 cm brede, dobbelt savtakkede, brat tilspidsede og hjerteformede ved basis. De glatte blade er mørkegrønne om sommeren og gule om efteråret. De vokser fra kirtlede skud. 

De unge træers bark er rødbrun, men bliver med alderen gråhvid med et orangegult eller lyserødt anstrøg, der afskaller i tynde strimler og er besat med vandrette korkporer. Hanraklerne er hængende gulbrune og ca. 10 cm lange, mens hunraklerne er udstående eller hængende grønne, og sidder på samme træ som hanraklerne.

Anvendelse 
Ellebladet Birk hører til blandt de største birketræer, og er oprindelig et skovtræ. Det kræver derfor meget plads, hvis det plantes i haver eller parkanlæg.

Træer
Haveplanter
Birk
Julia Margaret Cameron

Julia Margaret Cameron (født 11. juni 1815, død 26. januar 1879) var en britisk fotograf. 

Hun var født i Kolkata, Indien. Hun tog uddannelse i Frankrig, og flyttede senere til Isle of Wight med mand og barn.

Cameron er kendt for sine portrætfotografier, blandt andet fotograferede hun mange af datidens kendte personer (som Charles Darwin). Selv om Cameron ikke var nogen ukonventionel fotograf, fulgte hun alligevel sine egne normer når hun fotograferede. Hendes stil var præget af nærbilleder af modellerne, og hendes fotografier var ofte bløde og lidt uskarpe.

Cameron tog også illustrationsfotografier af historiske scener og litterære illustrationer.

Eksempler på Camerons fotografier

Eksterne henvisninger 

Personer fra Storbritannien
Fotografer
Personer fra Kolkata
Benjamin Spock

Benjamin McLane Spock (født 2. maj 1903, død 15. marts 1998) var en amerikansk børnelæge og professor i pædiatri ved Case Western Reserve University fra 1955 til 1967.

Han udgav flere populærmedicinske bøger, mest kendt er bestselleren The Common Sense Book of Baby and Child Care fra 1946. Bogen havde et revolutionerende budskab til forældre: Du ved mere end du tror.Derudover var det vigtigt for Spock at fremhæve at Forældre skal også leve.

I 1924 var Spock med på ottemandsholdet der tog guld i roning ved de olympiske lege i Paris 1924.

Psykologer fra USA
Læger fra USA
Pædiatere
Amerikanere i 1900-tallet
Debilitet

En debil er en person med lettere mental retardering, hvilket vil sige, at vedkommende har en intelligenskvotient på mellem 50 og 69.

Psykologi
Basotho

Basotho eller sotho er en bantutalende befolkningsgruppe, der har boet i det sydlige Afrika siden midten af 1400-tallet.

Basotho–nationen (dagens Lesotho) dukkede op fra diplomatiet til Moshoeshoe I som samlede spredte klaner af basotho–ophav sammen som var blevet spredt over det sydlige Afrika tidligt i det 19. århundrede. De fleste basothoer i dag lever i Sydafrika.

Folkeslag i Afrika
Folkeslag i Sydafrika
Lesotho
Quinton Hoover

Quinton Hoover  (16. marts 1964 – 20. april 2013) var mest kendt for at illustrere kort til Magic: The Gathering (over 70 kort). Quinton var ligeledes personen der tegnede det meget eftertragtede kort "Proposal" som skaberen af Magic: The Gathering Richard Garfield brugte til at fri til sin kæreste og kommende hustru Lily Wu.

Eksterne links 
Quinton's Home Page

Tegnere fra USA
Kate Ryan

Kate Ryan (født Katrien Verbeeck 22. juli 1980 i Tessenderlo, Limburg) er en belgisk popsanger og sangskriver.

Kate Ryan debuterede i 2002 med coverversioner af Mylène Farmers sange Désenchantée og Libertine. Hendes version af Désenchantée solgte guld i Tyskland og en række andre europæiske lande, og debutalbummet Different solgte mere end 250.000 eksemplarer i hele Europa.

I 2006 deltog Kate Ryan i Eurovision Song Contest for Belgien med sangen Je t'Adore, men røg ud i semifinalen, da hun blev nr. 12 og således ikke var blandt de 10, der gik videre. Hun var ellers en af favoritterne til førstepladsen.

I 2007 fik Kate Ryan et hit med Desireless tidligere sang Voyage Voyage.
Den blev udgivet som hendes første single fra det kommende album Free

I april 2008 blev hendes anden single udgivet, sangen Ella elle l'a som oprindeligt var et hit for sangerinden France Gall i 80erne og egentlig var en hyldest til sangerinden Ella Fitzgerald.

Diskografi 
 2002 – Different
 2003 – Stronger
 2006 – Alive
 2008 – Free

Eksterne henvisninger 

 Kate Ryan , officielle hjemmeside
 

Sangere fra Belgien
Sangskrivere
Belgiens Eurovision Song Contest-deltagere
Deltagere ved Eurovision Song Contest 2006
Har spillet på Roskilde Festival
Charles Grant

Charles Grant, 1. baron Glenelg, (26. oktober 1778–23. april 1866) var en skotsk politiker og koloniadministrator.

Han var født i Indien og var den ældste sønnen til Charles Grant som var styreformand for direktørerne i British East India Company. Han uddannede sig ved Magdalene College. Han blev kaldt til skranken i 1807 og blev i 1811 valgt til underhuset som medlem af parlamentet for Inverness Burghs. Han blev siddende til 1818 da han blev valgt som parlamentsmedlem for Inverness-shire.

Han var Lord of the Treasury fra december 1813 til august 1819 da han blev Chief Secretary for Ireland og medlem af det kongelige råd. I 1823 blev han udnævnt som vicepræsident for Board of Trade. Fra september 1827 til juni 1828 var han præsident for Board of Trade og Treasurer of the Navy.

Grant brød med teorierne over reformer og sluttede sig til whigene. Han var præsident over kontrolstyret under Charles Grey og William Lamb fra november 1830 til november 1834. Ved kontrolstyret havde Grant hovedansvaret for loven af 1833 som ændrede konstitutionen til styret af Indien. I april 1835 blev han statssekretær for krig og kolonierne og blev gjort til baron Glenelg.

Hans periode var stormfuld. Hans uenigheder med Benjamin d'Urban, guvernør i Kapkolonien, var alvorlig, men endnu mere alvorlig var hans uenigheder med kong William IV og andre over administrationen af Canada. Lord Glenelg var fremdeles sekretær da den canadiske oprør brød ud i 1837. Hans vaklende og svage politik blev fjendtlig angrebet i parlamentet. Han blev involveret i krangler med John Lambton, og krævede om at fjerne ham fik til og med støttespillere blandt hans kolleger i regeringen. I februar 1839 gik lord Glenelg af. Han er blevet kaldt den sidste af Canningitterne. Hans bror, Robert Grant, var også parlamentsmedlem og senere guvernør i Bombay.

Eksterne henvisninger 
  

Politikere fra Storbritannien
Handelsministre fra Storbritannien
Æresdoktorer ved University of Cambridge
George Canning

George Canning (født 11. april 1770, død 8. august 1827) var en britisk politiker, kendt for sin liberale politik som udenrigsminister (1807–1809, 1822–1827) og som premierminister i fire måneder i 1827. Han var far til Charles Canning, 1. jarl Canning.

Eksterne henvisninger 
 

Ledere af Underhuset
Premierministre fra Storbritannien
Udenrigsministre fra Storbritannien
Briter i 1700-tallet
Briter i 1800-tallet
Alumni fra University of Oxford
Charles Grey, 2. jarl Grey

Charles Grey, 2. jarl Grey (født 13. marts 1764, død 17. juli 1845) var en fremtrædende britisk politiker og medlem af whigpartiet. 
Som premierminister gennemførte Grey en omfattende udvidelse af stemmeretten i 1832, og året efter blev slaveriet afskaffet. Den første af disse reformer bidrog paradoksalt nok til, at whigpartiet gradvis gik i opløsning og blev erstattet af det Det liberale parti, hvor mange whigger, men også en del frihandelsvenlige toryer samlede sig. 

Ledere af Underhuset
Premierministre fra Storbritannien
Udenrigsministre fra Storbritannien
Jarler fra Det Forenede Kongerige
Thomas Abel

Thomas Abel (født 13. marts 1974) er en dansk tidligere fodboldspiller, der sluttede sin karriere i Greve Fodbold.

Abel spillede det meste af sin professionelle karriere i Herfølge Boldklub. I en enkelt sæson blev han dog hentet til den malaysiske klub Kedah FA af klubbens danske træner Jørgen E. Larsen.

Han sluttede med fodbold i 2006 for at blive træner for sin barndomsklub Ejby IF, men i 2007 valgte han at vende tilbage til spillet som spiller hos Greve Fodbold.

Karriere 
 Ungdom: Ejby IF
 19XX-1997: Køge Boldklub
 1997-2001: Herfølge Boldklub
 2001-2002: B93
 2002-2003: Herfølge Boldklub
 2003-2004: Kedah FA (Malaysia)
 2004-2005: Greve Fodbold
 2006-2007: Træner for Ejby IF
 2007-2008: Greve Fodbold

Eksterne henvisninger

Noter 

Fodboldspillere fra Danmark
Benjamin d'Urban

Benjamin d'Urban (1777– 25. maj 1849) var en britisk generalmajor og koloniadministrator som er bedst kendt for sin grænsepolitik, da han var guvernør i Kapkolonien.

D'Urban var født i Halesworth og sluttede sig til British Army i 1793 som kornet i Queen's Bay i en alder af seksten. Han gjorde hurtig fremgang i hæren og udmærkede sig i halvøskrigen, hvor han blev stabschef for William Carr Beresford. Han deltog i alle de vigtigste belejringer og slag.

Generaler fra Storbritannien
Kyösti Kallio

Kyösti Kallio (født Gustaf Kalliokangas; 10. april 1873, død 19. december 1940) var en finsk politiker, der var Finlands fjerde præsident 1937-1940.

Biografi 

Kallio grundlagde Centerpartiet, der hurtigt blev Finlands største borgerlige parti. Han var statsminister 1922-1924, 1925-1926 og 1929-30 og blev præsident i 1937. Vinterkrigen udbrød under hans embedsperiode, og det var ikke med Kallios gode vilje, at Finland underskrev en fredsaftale med Sovjetunionen, der kostede Finland Karelen. Han gik af før tid 27. november 1940 og døde af et slagtilfælde på banegården i Helsinki samme dag som hans efterfølger, Risto Ryti, blev taget i ed.

Referencer

Eksterne henvisninger 

"Kallio, Kyösti" (Nordisk Familjebok, Uggleupplagan, bind 36; 1924; sp. 891-892)
Pehr Norrmén: "Finland 1923" (Svenska Dagbladets Årsbok 1923, s. 174-176)
Arvid Kajan: "Finland 1929" (Svenska Dagbladets Årsbok 1929, s. 344-348)
"Kyösti Kallio" (Svensk Tidskrift 1937, s. 219-220)
Ejnar Fors Bergström: "Finland" (Svenska Dagbladets Årsbok 1937, s. 340-345)
"Kyösti Kallio" (Svenska Dagbladets Årsbok 1940, s. 347-348)
"Finland" (Svenska Dagbladets Årsbok 1940, s. 361-365)

Formænd for Finlands rigsdag
Statsministre fra Finland
Finlands præsidenter
Personer i 2. verdenskrig
Forsvarsministre fra Finland
LZ 127 Graf Zeppelin

LZ 127 ”'Graf Zeppelin” var et tysk luftskib, opkaldt efter grev Ferdinand von Zeppelin, som udviklede zeppelineren. Skibet fløj for første gang den 18. september 1928, og med en længde på 236,6 meter og et volumen på 105 000 m3 var det datidens største luftskib. ”Graf Zeppelin” var som udgangspunkt udviklet til eksperimentielle formål og til at promovere brugen af luftskibe, men blev samtidig benyttet til luftpost og passasgertransport for at selskabet bag kunne finansiere driftsudgifterne. I oktober 1928 fløj skibet sin første oversøiske tur til Lakehurst, New Jersey.

Luftskibet benyttede brint som opdriftsmiddel.

Verdensomflyvning 
I august 1929 påbegyndte ”Graf Zeppelin” en rejse Jorden rundt, på den tid en meget ambitiøst projekt. De "flyvende giganters" popularitet gjorde det let for direktøren for "Zeppelin", Dr. Hugo Eckener, at finde sponsorer tilturen; en af dem var den amerikanske avismand William Randolph Hearst, som krævede at turens officielle udgangspunkt skulle være Lakehurst Naval Air Station, NJ. Hearst havde fået placeret journalisten Grace Marguerite Hay Drummond-Hay, som derved blev den første kvinde, der fløj Jorden rundt. Første etape gik tilbage over Atlanterhavet til Friedrichshafen i Tyskland. Den næste del førte luftskibet over Sibirien, hvor store landområder som hidtil havde været ukendte blev kortlagt. Fx blev det fastlagt at Severnaja Semlja bestod af to øer, og ikke én som hidtil antaget. Næste stop fandt sted i Tokyo. Fra Japan fløj ”Graf Zeppelin” over Stillehavet til San Francisco og Los Angeles, det første gang et luftfartøj havde krydset dette hav uden stop. Herfra fortsatte luftskibet tværs over USA til Chicago og Lakehurst, som det nåede 29. august 1929. Hele turen rundt om Jorden have varet i alt 21 dage, 5 timer og 31 minutter og strakt sig over 31.400 km.

Blandt de promininte passagere på denne tur var blandt andet polfareren George Hubert Wilkins og hans brud Suzanne Bennett, turen var en bryllupsgave fra Hearst.

Ruteflyvning og destruktion 

I 1930 befløj ”Graf Zeppelin” flere ruter i Europa samt til Sydamerika; herefter blev det besluttet at der skulle oprettes faste, transatlantiske flyvninger. Året efter fløj ”Graf Zeppelin” over Arktis i forskningsøjemed.

Efter Hindenburg-katastrofen i 1937 blev hydrogenfylte luftskibe vurderet som farlige, og kun en månede efter ulykken blev Graf Zeppelin taget ud af drift og omdannet til museumskib. I marts 1940 beordrede Hermann Göring, (Reichsluftfahrtminister) at alle tilbageværende tyske luftskibe skulle destrueres, da den tyske krigsindustri behøvede den aluminium luftskibene var konstrureret af.

Fodnoter

Eksterne link 
 Billeder af "Graf Zeppelin" fra verdensudstillingen i Chicago i 1933

Zeppelinere